Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: az 1/1996. (I. 9.) FM—NM—IKM együttes rendelethez
Paragraph Index: 727

1. Étrend kiegészítõ készítmények Az étrend kiegészítõ készítmények vitaminokat vagy ásványi anyagokat, vagy természetes antioxidánsokat tartalmaznak külön-külön, vagy kombináltan, és megjelenésük eltér a hagyományos élelmiszerekétõl, például kapszulába zárt vagy tablettázott vitamin, ásványi anyag stb. A készítmények lehetõséget adnak az étrendbõl hiányzó nutritív anyagok pótlására. A készítmények egyszeri alkalomra ajánlott fogyasztási mennyisége legalább egy vitaminból vagy ásványi anyagból tartalmazza a felnõttek számára ajánlott napi beviteli mennyiség 33%-át, de az élelmiszer napi fogyasztásra ajánlott adagjában a vitaminok és ásványi anyagok mennyisége nem haladhatja meg a MÉ-ben meghatározott mennyiséget. Nem felnõttek számára készülõ étrend kiegészítõk esetén az adott korcsoport számára megállapított fogyasztásra ajánlott napi mennyiséget kell figyelembe venni. A deklarált értékeknek megfelelõ vitamin és ásványi anyag koncentrációnak (a mérési hibák által meghatározott eltéréseken belül) a minõség-megõrzési idõ végéig meg kell maradnia. Az esszenciális elemek külön elbírálás alá esnek, és a dúsítás/kiegészítés mértéke az adott elem fiziológiás hatásainak figyelembevételével korlátozható a napi ajánlásban rögzített mennyiségen belül.

Source: https://magyarkozlony.hu/hivatalos-lapok/bfe311022d5f3622ec7c8799ffebc3dd980bc7f2/dokumentumok/9cdda6c1a32a13fff5652ea563de60cd8fa1a7f0/letoltes